**כריס לאנג** (באנגלית: **Chris Lang**; נולד ב-1961) הוא שחקן, תסריטאי ומפיק טלוויזיה ומוזיקאי בריטי.

ביוגרפיה
--------

לאנג נולד בפקהאם שבלונדון.

### תסריטאי

לאנג כתב עבור סדרות רבות בטלוויזיה הבריטית, הוא ידוע בעיקר מהיותו היוצר, הכותב והמפיק בפועל של הסדרה עטורת השבחים "בלתי נשכח". בעונה הראשונה של הסדרה כיכבו ניקולה ווקר, טרוור איב, סר טום קורטני, שרי לונגי, סנג'יב בהסקר, ג'מה ג'ונס, האנה גורדון, רות שין וברנרד היל. העונה שודרה לראשונה בסתיו 2015. סר טום קורטני זכה על הופעתו בפרס באפט"א לשחקן המשנה הטוב ביותר, והיה מועמד לפרס Royal Television Society. ניקולה ווקר הייתה מועמדת לפרס השחקנית הטובה ביותר של Broadcasting Press Guild. בנובמבר 2015 הכריזה רשת ITV שהסדרה תחזור לונה שנייה. לצדם של ווקר ובהסקר כיכבו בעונה השנייה מארק בונאר, רוזי קאוואלירו, לוריין אשבורן, אדיל אקטר, ונדי קרייג, דאגלס הודג' ובדריה טמימי. שידור הבכורה היה בינואר 2017 וצפו בה 7.29 מיליון איש. בדיילי טלגרף כינו את הסדרה "הדרמה הבלשית של העשור". בנובמבר 2017 זכה מארק בונאר בפרס באפט"א סקוטלנד על תפקידו בסדרה בדמות קולין אוסבורן. עוד זכה בונאר ב-2018 בפרס השחקן הטוב ביותר של Broadcasting Press Guild.

במרץ 2017 הוכרזה ב-ITV העונה השלישית של "בלתי נשכח". בעונה זו כיכבו אלכס ג'נינגס, אמנדה רוט, קווין מקנלי, שיבון רדמונד, ג'יימס פליט, סשה בהאר, ניל מוריסי, אמה פילדינג ואינדרה אווה (Ové). שידור הסדרה החל ב-15 ביולי 2018. הסדרה בעונה זו זכתה שוב לשבחי הביקורת.

ב-20 בספטמבר 2018 פורסם שהסדרה "בלתי נשכח" תחזור ותשודר עונה רביעית. לאנג יכתוב שוב את התסריט ויהיה מפיק בפועל.

לאנג כתב סדרות טלוויזיה רבות בהן "Undeniable" בכיכובם של פיטר פירת' וקלייר גוס (אפריל 2014). ב-2017 שודר עיבוד צרפתי לסדרה בשם "Quand je serai grande je te tuerai" בכיכובה של ליטישה מילוט. בספטמבר 2012 שודרה הסדרה "A Mother's Son" בכיכובם של הרמיוני נוריס, פול מקגאן, ומרטין קלונס שהייתה מועמדת לפרס מגזין ברודקאסט, ועובדה לסרט טלוויזיה של ערוץ TF1 בצרפת בשם "Tu Es Mon Fils" ששודר באפריל 2015. המיני-סדרה "Torn" שכתב לאנג בכיכובן של הולי איירד וניקולה ווקר הייתה מועמדת לפרס Royal Television Society, אף היא עובדה לטלוויזיה הצרפתי בשם "Entre Deux Mères", והוקרנה בפסטיבל הקולנוע והטלוויזיה לושון (Luchon).

לאנג החל את הקריירה שלו כתסריטאי בסדרה "The Bill" עבורה כתב פרקים רבים, וזכה בפרס גילדת הכותבים. הוא המשיך לכתוב תסריטים לפרקים בסדרות שונות בהן "חדר מיון", "Soldier Soldier", סדרת הפשע "The Knock", "הארמון", "P.O.W.", "בראשית", "הנוכלים" וכן לסדרה "The Tunnel" של סקיי אטלנטיק. ב-2001 יצר וכתב את סדרת הדרמה המקורית הראשונה שלו "The Glass" בכיכובם של ג'ון ת'או ושרה לנקשייר. מאז כתב תסריטים לסדרות מקוריות נוספות בהן "סירנות", הדרמה "Unconditional Love", המיני-סדרה "Amnesia" (עליה היה מועמד לפרס אדגר), "Lawless", ו-"The Reckoning".

ב-2007 היה לאנג שותף להקמה של חברת ההפקה TXTV, בה הוא יוצר את הדרמות המקוריות שלו. ב-TXTV הוא יצר, כתב והפיק בפועל את הסדרה "חף מפשע", מותחן בארבעה חלקים בכיכובם של לי אינגלבי, הרמיוני נוריס, נייג'ל לינדזי ואנג'ל קולבי ששודרה לראשונה ב-14 במאי עד 17 במאי 2018, עם 8.05 מיליון צופים בלילה הראשון.

במרץ 2018 החלו בפריז צילומי הסדרה "Plan Coeur", קומדיה רומנטית בשמונה חלקים שכתב לאנג עבור נטפליקס.

במרץ 2018 החלו בבריטניה צילומי הדרמה "Dark Heart" בכיכובם של טום ריילי, שרלוט ריילי, אנג'ילי מוהינדרה ומירנדה רייסון.

בשנת 2022 יצר,כתב והפיק את מיני-סדרת הדרמה "הנוכל, אשתו והסירה" בכיכובם של אדי מארסן ומוניקה דולן.

### שחקן

לאנג למד ב-RADA וסיים את לימודיו ב-1983. אחרי שזכה בפרס האקדמיה המלכותית להופעה מצטיינת בתיאטרון ואנבורג. כשחקן הופיע לאנג בסדרות טלוויזיה כגון "Shadow of the Noose", הסדרה הקומית "Drop the Dead Donkey", הסרט "Outside Edge", המיני-סדרה "A Dance to the Music of Time", והסיטקום "All Along the Watchtower". בנעוריו הקים להקה קומית בשם "The Jockeys of Norfolk", יחד עם אנדי טיילור ויו גרנט. הוא הפסיק לשחק באמצע שנות התשעים של המאה העשרים כדי להתרכז באופן מלא בקריירת הכתיבה שלו.

פילמוגרפיה חלקית
----------------

* בלתי נשכח (Mainstreet Pictures, מ-2015 עד היום)
* חף מפשע (TXTV, 2018)
* Dark Heart ‏ (Silverprint, 2018)
* Undeniable ‏ (TXTV, 2014)
* A Mother's Son ‏ (ITV Studios 2012)
* Torn ‏ (TXTV, 2007)
* Lawless ‏ (Company Pictures, 2004)
* Amnesia ‏ (Ecosse Films, 2004)

קישורים חיצוניים
----------------

ויקישיתוף מדיה וקבצים בנושא **כריס לאנג** בוויקישיתוף
* אתר האינטרנט הרשמי של כריס לאנג

* כריס לאנג, במסד הנתונים הקולנועיים IMDb (באנגלית)

* כריס לאנג, באתר AllMovie (באנגלית)

* כריס לאנג, במסד הנתונים הקולנועיים KinoPoisk (ברוסית)

* כריס לאנג, באתר MusicBrainz (באנגלית)

הערות שוליים
------------

1. ↑  "2016 Television Supporting Actor | BAFTA Awards". *awards.bafta.org* (באנגלית). נבדק ב-2017-03-13.
2. ↑  "BPG Awards 2016 – Television nominations". *www.broadcastingpressguild.org* (באנגלית בריטית). נבדק ב-2017-03-13.
3. ↑  "ITV commissions a second series of Unforgotten". *"ITV Press Centre"*. נבדק ב-2015-12-21.
4. ↑  "Weekly top 30 programmes | BARB". *www.barb.co.uk* (באנגלית בריטית). נבדק ב-2017-03-13.
5. ↑  "Death to serial killer thrillers: why the gently subversive Unforgotten is the best detective drama of the decade". *The Telegraph* (באנגלית בריטית). נבדק ב-2017-03-13.
6. ↑  "British Academy Scotland Awards 2017: Winners Announced". *www.bafta.org* (באנגלית). נבדק ב-2018-02-05.
7. ↑  "ITV confirms Unforgotten will return for a third series". *RadioTimes* (באנגלית). נבדק ב-2017-03-13.
8. ↑  "ITV greenlights a fourth series of hit drama, Unforgotten - Published: Thu 20 Sep 2018". *"ITV Press Centre"*. נבדק ב-2018-09-20.
9. ↑  "Goose, Firth for ITV thriller Undeniable". 1 בנובמבר 2013. `{{cite web}}`:  (עזרה)
10. ↑  lefigaro.fr (2017-01-31). "TF1 adapte (encore) deux miniséries étrangères". *TVMag* (בצרפתית). נבדק ב-2017-03-13.
11. ↑  "Tu Es Mon Fils". 23 בפברואר 2015. אורכב מ-המקור ב-21 באפריל 2015. נבדק ב-20 באפריל 2015. `{{cite web}}`:  (עזרה)
12. ↑  2007 Royal Television Society Awards nominations
13. ↑  Flett, Kathryn (3 ביוני 2001). "A touch of Glass". *the Guardian*. `{{cite web}}`:  (עזרה)
14. ↑  "Hermione Norris and Lee Ingleby lead the cast of new ITV drama Innocent". *"ITV Press Centre"* (באנגלית). נבדק ב-2017-03-13.
15. ↑  Tartaglione, Nancy (2017-12-04). "Netflix Falls For Paris-Set Romcom; Series To Be Helmed By Noemie Saglio". *Deadline* (באנגלית אמריקאית). נבדק ב-2018-02-05.
16. ↑  "ITV recommissions crime thriller Dark Heart starring Tom Riley". *Press Centre* (באנגלית). נבדק ב-2018-02-05.
17. ↑  "Andy Taylor - British actor & Voice Over Artist". *www.andyjt.co.uk*. אורכב מ-המקור ב-2009-10-06. נבדק ב-2018-10-05.

|  |  |
| --- | --- |
| בקרת זהויות עריכת הנתון בוויקינתונים | 
* GND: 120716194
* ISNI: 0000 0000 7996 7759
* LCCN: n97071269
* MusicBrainz: fcb6da1b-4264-4401-9e70-97cb99018fc3
* SUDOC: 087801140
* VIAF: 54985771
* WorldCat: lccn-n97071269

 |